تجسم المسیح

تجسم المسیح یا تجسد المسیح،کاتھولک علما تجسم کی بجائے تجسد کو ترجیح دیتے ہیں۔ تجسم کا مطلب جسم اختیار کرنا یا جسم میں ظاہر ہونا ہے۔ لیکن جب یہ اصطلاح مسیحی علم الٰہی میں استعمال کی جاتی تو اس کا مطلب ہے کہ ذاتِ الٰہی کے دوسرے اقنوم نے جسم اختیار کیا۔ مسیح جسم نہیں بنے بلکہ انھوں نے جسم اختیار کیا۔ یہ تعلیم تمام بائبل میں پائے جاتی ہے لیکن اس کی واضح صورت یوحنا کی انجیل بیان کی گئی ہے ”اور کلام مجسم ہوا اور فضل اور سچائی سے معمور ہو کر ہمارے درمیان رہا“۔یوحنا 1: 141 تیمتھیس 3: 16رومیوں 8: 31 یوحنا 4: 22 یوحنا آیت 7

 تجسم المسیح کی وجوہات 
مسیحیت اس بات پر زور دیتی ہے کہ خدا کا مجسم ہونا یا جسم اختیار کرنا ممکنات میں سے ہے بلکہ خدا کی پہچان کے لیے جو نجات کی لازمی ہے، ضروری قراردیتاہے۔دوسری طرف مسیحیت خدا کے جسم اختیار کرنے کوایک انوکھی ، بیش بہا اور پرفیض بات قرار دیتا ہے جس کا دہرایا جانا غیر ضروری اور ناممکن سمجھا جاتاہے۔ اس امر کی بابت مسیحی عقیدہ اس حقیقت پر مبنی ہے کہ انسان خدا کی صورت پر پیدا کیا گیا  پیدایش 26:1۔ خدا کی تجسم کی ضرورت اس بات پر مبنی ہے کہ گناہ گار انسان عقل کا اندھا ہو کر اس بات کا محتاج ہے کہ خدا انسان کی صورت میں اپنے تئیں انسان پر ظاہر کرے۔ اس کے بغیر انسان نجات کو نہیں سمجھ سکتا۔ اگرچہ وہ کلام جو انسانی لغت میں حروف کے ذریعے لکھا گیا، ہدایت کے لیے نہایت مفید ہے۔تاہم خدا کی پہچان کے لیے جو نجات کے واسطے ضروری ہے لازم ہوا کہ وہ کلام جو ابتدا میں خدا کے ساتھ تھا بلکہ خود خدا تھا، مجسم بھی ہو انجیل بمطابق یوحنا رسول 1: 1-3۔
خدا کے جسم اختیار کرنے کی حقیقت یسوع مسیح کی زندگی کے احوال میں مبنی ہے۔اس کی زندگی کے بیان سے صاف ثابت ہوتا ہے کہ یسوع مسیح پاکیزگیعبرانیوں 4: 15 اور قدرت میں خدا کی مانند تھافلپیوں 2: 6-7۔ اپنی عملی زندگی سے اپنے آپ کو سچا ثابت کر کے یسوع مسیح نے بڑی وضاحت سے کہا کہ میں اور باپ ایک ہیں انجیل بمطابق یوحنا رسول 30:10 اور پیشتر اس سے کہ ابرہام تھا میں ہوںانجیل بمطابق یوحنا رسول 8: 58۔جس نے مجھے دیکھا اُس نے باپ کو دیکھاانجیل بمطابق یوحنا رسول14 واں باب۔آسمان اور زمین کا کل اختیار مجھے دیا گیا ہےانجیل بمطابق متی رسول 28: 18-20۔ جب وہ کامل فرماں برداری کی زندگی زمین پر بسر کر چکا تو اُس نے صلیب پر اپنی جان قربان کردیانجیل بمطابق لوقا رسول 23: 46۔ اس کی تدفین ہوئی اور تیسرے دن قبر سے جی اٹھاانجیل بمطابق لوقا رسول 24: 39۔ چالیس دن بعد آسمان پر صعود فرمایا اور وہاں سے روح القدس کو بھیجا ہے جس کی معرفت ہر زمانہ میں وہ مسیحیوں پر اپنے تئیں مجسم خدا کی حیثیت میں ظاہر کرتا ہےرسولوں کے اعمال 2 باب ۔ یسوع مسیح خدا اور انسان کے بیچ میں مقررہ درمیانی ہے 1 تیمتھیس 5:2۔

 حوالہ جات 

زمرہ:علم المسیح
زمرہ:مسیحی اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:قدیم رومی مذہب